kardosdrur/scandi-wiki huggingface dataset:
Velburg

Velburg er en by i Landkreis Neumarkt in der Oberpfalz i Oberpfalz i den tyske delstat Bayern.

Geografi 
Byen er beliggende i 500 meters højde.

Historie 
Byen blev grundlagt i 1200-tallet.

I den østlige del af byen ligger Borgruinen Velburg, som første gang nævnes i 1129.

Politik

Borgmester 
 1. Bürgermeister Bernhard Kraus (CSU)
 2. Bürgermeister Klemens Meyer (CSU)
 3. Bürgermeister Peter Winter (CSU)

Byrådet 
Byrådet har 20 medlemmer.
 CSU 11 pladser
 Uafhængige 1 plads
 SPD 1 plads
 Green 1 plads
 Uden politisk parti 6 pladser
(Status: Kommunalvalget 2008)

Kultur & Seværdigheder 

 Ruinerne af Helfenberg
 Valfartskirken St. Wolfgang, gotisk kirke
 Borgernes Festival, i slutningen af juli og begyndelsen af august.
Parsberg

Parsberg er en by i Landkreis Neumarkt in der Oberpfalz i Oberpfalz i den tyske delstat Bayern.

Inddeling 
I kommunen ligger ud over Parsberg disse landsbyer og bebyggelser:
 Willenhofen
 Herrnried
 Eglwang
 Darshofen
 Kerschhofen
 Hörmannsdorf
 Klapfenberg
 Rudenshofen
 Hackenhofen
 Rudolfshöhe
Freystadt

Freystadt (Lokalt: die Freystadt) er en by i Oberpfalz, Landkreis Neumarkt in der Oberpfalz i den tyske delstat Bayern.

Geografi 

Freystadt ligger ved udkanten af Oberpfälzer Jura, (udløbere af Jurabjergene), i en flad dal til floden Schwarzach.

Inddeling 
Freystadt blev ved områdereformen i 1972 en storkommune, og er nu den tredjestørste i kommune i landkreis Neumarkt in der Oberpfalz.
I kommunen ligger disse landsbyer og bebyggelser:
 Aßlschwang, Rohr, Richthof
 Burggriesbach, Schmellnricht
 Forchheim
 Großberghausen, Kleinberghausen
 Höfen, Obernricht, Fuchsmühle
 Lauterbach, Schmellnricht, Jettenhofen
 Michelbach, Rothenhof, Rumleshof, Schöllnhof
 Möning, Möningerberg, Reckenstetten
 Mörsdorf, Braunshof
 Oberndorf
 Sondersfeld, Frettenshofen, Kittenhausen
 Sulzkirchen
 Thannhausen, Ohausen, Rabenhof
 Thundorf, Kiesenhof

Historie 
Freystadt blev grundlagt i 1200'tallet.

Politik

Byrådet 
Der er 20 pladser i byrådet.

 CSU, 12 pladser
 SPD, 2 pladser
 FW , 6 pladser

Eksterne henvisninger
Dietfurt an der Altmühl

Dietfurt an der Altmühl er en by i Landkreis Neumarkt in der Oberpfalz i Oberpfalz i den tyske delstat Bayern.
Dietfurt ligger ved Main-Donau-Kanalen i Naturpark Altmühltal.

Historie 
Dietfurt an der Altmühl blev grundlagt i middelalderen.

Eksterne henvisninger
Beundring

Beundring er en social følelse, der føles overfor personer, der har kompetencer, talent eller evner, der anses at overgå sædvanlige standarder. Admiration facilitates social learning in groups Beundring kan være motiverende for selvudvikling gennem læring fra rollemodeller. 

Beundring kan medføre, at den person, der beundres modtager en særlig positiv opmærksomhed.

Noter

Ord og vendinger
Forbilleder
Noesis chat

Noesis Chat som også er kendt under navnet Worldsbiggestchat.com blev til, efter overtagelse af Lycos, da Lycos lukkede ned i Europa.

Chattens stammer helt tilbage fra Jubii, og har over 10 år bag sig

Chattjenester
Sydlangelands Maritime Efterskole

Sydlangelands Maritime Efterskole (SME) var en maritim efterskole beliggende  på Langeland i Bagenkop. Der var 3 linjer på skolen. En maritim-, sejlads- og action-linje. Skolen ændrede navn til Actionefterskolen, men lukkede efter et par år i 2014. Der arbejdes efter denne lukning på at få skolen i gang igen, således at den er åben til skoleåret 2016-2017. Når skolen igen er i drift bliver det sikkert uden en actionlinie. Målet er derimod at tilpasse den gamle maritime ånd til nutiden, og igen at give de unge mennesker et udgangspunkt til videre uddannelse inde for det maritime. 

Initiativet til at genskabe Sydlangeland Maritime Efterskole er taget af gamle elever. Den nuværende bestyrelse, der blandt andet tæller skolens stifter og mangeårige forstander; Knud Gether, startede i efteråret 2014 arbejdet på at genrejse Sydlangelands Maritime Efterskole.

Dette lykkedes desværre ikke.

Eksterne henvisninger 
 Skolens officielle hjemmeside

Efterskoler
Langeland
Teleprompter

En teleprompter (også kendt som en autocue) er en displayenhed som forsyner/sufflerer (Engelsk:~prompts) den person, som taler, med en elektronisk, visuel tekst fra en tale eller et manuskript. I TV- og filmproduktioner, hvor der ikke er krav om, at skærmen skal være diskret, er skærmen placeret foran kameraet eller den fotografiske linse, og ordene på skærmen reflekteres til talerens øjne via et tovejsspejl eller, hvis kameraet/linsen er forsynet med skygge (se skematisk fremstilling), blot almindeligt glas.

Eftersom taleren ikke behøver at kigge ned for at konsultere sine skrevne notater, ser det ud, som om han har memoreret teksten eller taler spontant. Andre former for notater vil altid være placeret uden for linseaksen, hvilket får taleren til at se 'distraheret' ud.

Telepromptere til nyhedsudsendelser 

Moderne telepromptere beregnet til nyhedsprogrammer består af en computer tilsluttet en videomonitor på hvert kamera. Monitorerne er ofte sort/hvid og har den horisontale skanning til at køre baglæns for at kompensere for spejlets refleksion. Et stykke perifert udstyr som kan sluttes til den serielle port har en knap ,som kan øge eller sænke den hastighed, som teksten scrolles med. Teksten vises som regel med hvide blokbogstaver på sort baggrund for læsbarhedens skyld, mens stikord er sort på hvid. Vanskellige ord (hovedsageligt udenlandske navne) staves fonetisk, som det også er tilfældet med særlige udtryk som "Nine-eleven" (for at specificere at begivenheden 9/11 ikke skal udtales "ni-en-en" for eksempel).

Telepromptere ved taler 
Telepromptere bruges ofte til offentlige taler. I dette tilfælde kaldes de Conference Teleprompter Systems, og her er reflektoren normalt et stykke glas, som har en særlig, delvis refleksiv belægning. Den er normalt gennemsigtig for at ikke blokere for publikums eller kameraernes udsigt til taleren. Normalt sættes to op af gangen, en på hver side af talerstolen (hvis der er en), sådan at taleren kan kigge rundt på publikum og altid være i stand til at se en af dem. Bortset fra disse æstetiske ændringer, fungerer de på samme måde som andre telepromptere. Ved de amerikanske præsidenters State of the Union Address bruges de diskrete glasplader. Præsident Barack Obama har allerede fået øgenavnet "Tenniskampen", fordi man ofte ser hans hoved bevæge sig fra side til side i rask takt, akkurat som publikum under en tenniskamp.

Andre anvendelser 
Mange sangere bruger også systemet for at være sikre på at kunne huske teksten til sangene. Kendte sangere som har brugt telepromptere er blandt andet Frank Sinatra, Bruce Springsteen og Elton John. De har gerne teleprompteren kammufleret som en monitor på scenen.

Fremkomsten af små, billige telepromptere softwarepakker har åbnet et helt nyt marked til dem, som skal levere prædikener, taler eller lave kvalitetslydindspilninger. I modsætning til deres storebrødre virker disse på en desktop- eller en bærbar computer, og de giver mulighed for, at taleren kan styre flowet af sin tale. De kaldes sædvanligvis "personlige telepromptere".

Noter 

Elektroniske apparater
Fjernsynsteknologi
Film- og videoteknologi
Elektroniske udlæsningsenheder
Felbertauerntunnel

Felbertauerntunnel er en vejtunnel i Østrig, der gennem bjerget Felber Tauern forbinder delstaterne Salzburg og Tyrol (Østtyrol).

Felbertauerntunnel blev åbnet for trafik i 1967 og ligger i en højde af 1.632 til 1.650 moh. Tunnelen er 5.304 m lang, og den er belagt med afgift; dog kan beboere i Østtyrol benytte tunnelen gratis, og siden 2009 kan indbyggere i Mittersill i delstaten Salzburg benytte tunnelen afgiftsfrit.

Eksterne henvisninger 

 www.felbertauernstrasse.at 

Vejtunneler
Tunneler i Østrig
Berg bei Neumarkt in der Oberpfalz

Berg bei Neumarkt in der Oberpfalz (eller: Berg b.Neumarkt i.d.OPf.) er en kommune i Landkreis Neumarkt in der Oberpfalz i Oberpfalz i den tyske delstat Bayern.

Landsbyer og bebyggelser 

(kursiv markerer at det er en tidligere selvstændig kommune)

Beliggenhed 
Landsbyen Berg ligger ved motorvej A3, ca. 30 km fra Nürnberg og ca. 70 km fra Regensburg. Berg ligger cirka 6 km nord for landkreisens hovedby Neumarkt in der Oberpfalz. Ludwig-Donau-Main-Kanal løber gennem kommunen , og dens højeste punkt ligger her. Det er et yndet rekreationsområde med vandre- og cykelruter.

Seværdigheder 
 Schloss Berg
 Schloss Rohrenstadt
 Borgruinen Haimburg
 Ruinen efter Birgittinerklosteret Gnadenberg

Eksterne henvisninger
Metronome Productions

Metronome Productions A/S er et dansk tv- og filmproduktionssselskab.

Metronome Productions blev stiftet i 1950 som pladeselskabet Metronome Records af komponisten og forretningsmanden Bent Fabricius-Bjerre.

I 1979 begyndte Metronome Productions at producere spillefilm, bl.a. børnefilmen Hodja fra Pjort. I den forbindelse tog selskabet navneforandring til Metronome Productions. Bent Fabricius-Bjerre solgte i 1997 Metronome Productions og søsterselskabet Metronome Studios, og selskabet har indtil 2009 haft skiftende ejere, bl.a. TDC, den norske mediekoncern Schibsted og det hollandske produktionsselskab Endemol. I 2009 blev Metronome Productions sammen med moderselskabet Metronome Film og Television AB i Sverige solgt til den engelske Shine Group. 

Metronome ejes nu af koncernen Banijay, som i 2020 opkøbte hele Endemol Shine Group.

Selskabet ledes i dag af adm. direktør Tina Christensen.

Produktioner 

1 mod 100
Big Brother Danmark (2001-2014)
Casper & Mandrilaftalen (1999)Familien fra BryggenFor lækker til loveGutterne på kutterneHusetHva' kvinder vil ha'Hvem vil være millionær?Hypnosens MagtIdentityIsfugle
Jeopardy!
Kom til middag
Langt fra Las Vegas
Luksusfælden
Maj & Charlie
Noas Ark
Pernilles Univers
Politijagt
Popstars
Quiz Direkte
Razzia - SKAT rykker ud
Rundt om klaveret
Sandhedens Time

Ekstern henvisning 
 Metronome Productions' officielle hjemmeside

Tv-produktionsselskaber fra Danmark
Etableret i 1950
Filmselskaber fra Danmark
Hippias (tyran)

Hippias (græsk: Ἱππίας; død 490 f.Kr.) herskede som tyran over Athen fra 527 f.Kr., indtil han blev forvist fra Athen i 510 f.Kr. Han var søn af tyrannen Peisistratos og bror til Hipparchos, som var hans medregent, indtil han blev myrdet i 514 f.Kr. Hippias blev den sidste tyran i Athen. Efter han var blevet forvist, kom Kleisthenes til magten og indførte demokrati.

Personer fra antikkens Grækenland
Personer fra Athen
Regenter af Grækenland
Tjek fødsels- og dødsår
Resident Evil: The Darkside Chronicles

Resident Evil: The Darkside Chronicles, kendt som  i Japan, er et on-rails shootinger udviklet af Cavia og Capcom, til Wii. Spillet finder hovedsageligt sted i Raccoon City, men andre områder vil også blive besøgt. Spillet beståre af 3 forskellige dele. Nemlig Operation Javier, som finder sted i Sydamerika, Memories of a Lost City, som fnder sted i Racoon City, og Game of Oblivion, der genfortæller Resident Evil Code: Veronica.

Plot 

Spillets plot vil tage fokus i de personlige historier og tragedier i serien. Dets hovedsagelige formål er, at genfortælle begivenhederne fra Resident Evil 2 og Resident Evil Code: Veronica, samt et nyt kapitel. I Resident Evil 2-segmentet tage spilleren kontrol over Leon S. Kennedy og Claire Redfield,, med Ada Wong og Sherry Birki som hjælpende karakterer. Code: Veronica-kapitlet omhandler Claire og hendes medfange på Rockfort Island, Steve Burnside. Albert Wesker er sat til at optræde i et flashback. Chris Redfield optræder også i løbet af spillet.

Udover genfortællingen, er der også inkluderet nye aspekter af seriens historie som vil blive udforsket, inklusiv et helt kapitel med en original historie. Det nye kapitel, med titlen "Operation Javier", foregår før begivenhederne i Resident Evil 4 og omhandler Leon S. Kennedy og Jack Krauser i den Sydamerikanske landsby Amparo, hvor de skal rede en ung pige ved navn Manuela.

Da spillets udvikling begyndte før produktionen af Degeneration, og på grund af de forskellige tidsrammer, udelukkede Kawata at der var forbindelse mellem CG-filmen og Resident Evil 5. I stedet antydede han, at der var mulighed for, at nye karakterer blev introduceret, og at der blev set nærmere på familiebåndet hos både Birkin og Ashford familien.

Gameplay 
Spillet er et såkaldt on-rails shooter, hvor spillerens muligheder for styring er begrænset til sigtekornet. Spillerens partner kan ses på skærmen gennem spillet, med mindre man spiller som co-op. Capcom har sagt at de ønsker oplevelsen af spillet til at være ny, og dermed ikke minde for meget om The Umbrella Chronicles. Spillet fokuserer på horror, og ændre automatisk sværhedsgrad i forhold til spillerens skill level. Denne titel bruger Havok spilmotoren.

Spillet tillader spillerne at kunne undvige angreb, hvilket gør The Darkside Chronicles anderledes end andre on-rails shooters. Desuden er det nemmere for spillere at lave "head shots". Kamerasystemet bliver brugt på en måde, der forsøger at skabe en følelse af action.

Eksterne henvisninger 
 Officiel hjemmeside 
 Officiel udvikler-blog 
 Darkside Chronicles wiki  på Planet Resident Evil

Referencer 

Computerspil fra 2009
Wii-spil
The Darkside Chronicles
Den røde by i Valby

Den røde by i Valby, eller VOB, er et boligområde med oprindeligt arbejderboliger i Valby. Kvarteret er anlagt af Valby og Omegns Byggeforening, der blev grundlagt 16. februar 1898 af bryggeriarbejdere. Kvarteret består af 100 enkelthuse, der ligger på Christen Bergs Allé, Overbys Allé, J.P.E Hartmanns Allé samt Traps Allé i Valby. Arkitekt var Julius Bagger.

Se også 
 Arbejdernes Byggeforening
 Den hvide by i Valby
 Lyset i Valby
 Selveje (boligområde)
 Den hvide by på Frederiksberg
 Studiebyen
 Frederiksberg Kommunale Funktionærers Boligforening
 Den Sønderjyske By

Eksterne henvisninger 
 VOBs hjemmeside

Valby
Etableret i 1898
Beboelsesbygninger i København
Foreninger i København
Lyset i Valby

Lyset er et boligområde med oprindeligt arbejderboliger i Valby. Kvarteret er anlagt af Grundejerforeningen Lyset, der blev stiftet 24. september 1910 af sporvejsfunktionærer i Københavns Sporveje. Kvarteret består af 106 enkelthuse i en nybarok stil, opført 1912-14, der ligger på Carl Langes Vej, Steenbergsvej, Fengersvej, Eschrichtsvej & Steinsvej i Valby. Arkitekt var Heinrich Hansen.

Husene var oprindeligt tofamilieshuse. På Steins Plads blev opført et stort hus, "Forretningshuset", som var en slags butikscenter for området.

Ved foreningens grundlæggelse kunne der ikke mønstres nok interesserede fra de sporvejsansatte alene, så også fastansatte ved Statsbanerne, Københavns Brandvæsen og Københavns Kommune fik en invitation til den nye byggeforening. Også enkelte gasværksarbejdere på Valby Gasværk fik bolig her. De følgende to år indbetalte medlemmerne hver uge 2 kroner til foreningen for, at det kunne blive muligt at indlede byggeriet. I 1912 vedtog Københavns Kommune at sælge en byggegrund til foreningen, og den 18. juli samme år ansøgte arkitekt Heinrich Hansen om tilladelse til at opføre 106 huse. Allerede den 25. november samme år kunne man i en artikel i Social-Demokraten læse, at grundstensnedlæggelsen i Lyset havde fundet sted dagen forinden. Den blev foretaget af borgmester Jens Jensen, landets første socialdemokratiske borgmester. I 1913 stod det første hus færdigt, og året efter var bebyggelsen komplet.

Som det var praksis dengang, solgte kommunen grunden til byggeforeningen med hjemfaldspligt. Der er derfor den enkelte grundejers ansvar at udskyde eller få ophævet kommunens tilbagekøbsret.

Se også 
 Arbejdernes Byggeforening
 Valby Vænge
 Den hvide by i Valby
 Den røde by i Valby
 Selveje (boligområde)
 Den hvide by på Frederiksberg
 Studiebyen
 Kartoffelrækkerne

Eksterne henvisninger 
 Lysets hjemmeside

Valby
Etableret i 1914
Beboelsesbygninger i København
Foreninger i København
Byggeforeningshuse
Selveje (boligområde)

Selveje er et boligområde med oprindeligt arbejderboliger i Valby. Kvarteret er anlagt af 1903 og består af 25 dobbelthuse, der ligger på Cæciliavej, Nørretofte Allé, Blankavej og Selveje Allé. Arkitekten var Christian Mandrup-Poulsen, og husene blev bygget 1905-06.

Selveje fik sit navn, forbi man ville understrege, at husejerne selv ejede deres grunde i modsætning til de mange grunde med hjemfaldspligt, som blev udstykket omkring århundredeskiftet. Hjemfaldspligt betød, at man efter en periode på 100 år var forpligtet til at sælge grunden tilbage til Københavns Kommune til kun grundens pris. Selve huset fik man ikke noget for. Ved det næste århundredeskifte valgte Københavns Kommune for et større kontantbeløb fra de enkelte grundejere at udskyde hjemfaldspligten yderligere 100 år.

Grundene i Selveje blev udstykket af en professor, der arbejdede for Carlsbergs laboratorier, og alle grundene blev bebygget med dobbelthuse.

Der var træer på Selveje Allé (deraf navnet allé) indtil vinteren 1943. Denne vinter var så kold at man måtte fælde træerne og bruge dem til brænde.

Se også 
 Arbejdernes Byggeforening
 Den hvide by i Valby
 Lyset i Valby
 Den røde by i Valby
 Den hvide by på Frederiksberg
 Studiebyen

Valby
Etableret i 1906
Beboelsesbygninger i København
Berngau

Berngau er en kommune i Landkreis Neumarkt in der Oberpfalz i Oberpfalz i den tyske delstat Bayern. Den er en del af Verwaltungsgemeinschaft Neumarkt in der Oberpfalz.

Geografi

Inddeling 
I kommunen er der otte landsbyer og bebyggelser:

Historie 
Berngau er nævnt første gang i 1142. Området var fra det 12. århundrede centrum for et såkaldt kejserligt Hofmark, der fra 1280 var i slægten Wittelsbachs besiddelse. Berngau hørte til Rentenamt Amberg og var en del af Kurfyrstedømmet Bayern. Den nuværende kommune blev oprettet i 1818 og ved områdereformen i 1972 kom fra den tidligere kommune Röckersbühl, landsbyerne Mittelricht, Wolfsricht, Neuricht og Dippenricht ind kunder Berngau, som også indlemmede Allershofen.
Tyrolsberg blev også flyttet fra Woffenbach og kom under Berngau.

Eksterne henvisninger
Felber Tauern

Felber Tauern er et bjergpas i Østrig beliggende i 2.481 meters højde i Hohe Tauern i Alperne.

Felber Tauern ligger mellem Venedigergruppen og Granatspitzgruppen og forbinder delstaterne Salzburg og Tyrol (Østtyrol). Passet er vanskeligt passabelt men var trods dette det mest benyttede Tauern-pas i romertiden. Først med bygningen af vejtunnelen Felbertauerntunnel i 1960'erne blev de to dale på hver side af Felber Tauern – Felbertal og Tauerntal – forbundet i en højde af 1.632 moh. Felbertauerntunnel er i dag den hurtigste forbindelse mellem Østtyrol og Salzburg.

Galleri

Kildehenvisninger

Eksterne henvisninger 

Bjergpas i Østrig
Bjergpas i Alperne
Faradays induktionslov

Faradays induktionslov (eller kortere Faradays lov ) er inden for den klassiske elektromagnetisme en lov, som beskriver induktion. Den siger at:

hvor  er elektromotorisk kraft (den inducerede spænding),  er ændringen i magnetisk flux og  er ændring i tid. Det negative fortegn kommer fra Lenz' lov.

Loven siger altså, at størrelsen på den totale elektromotorisk kraft induceret i en spole med én vinding i et magnetisk felt er lig ændringen i magnetisk flux gennem spolen, divideret med ændringen i tid. Hvis spolen har mere end én vinding, ganges udtrykket med antal vindinger:

hvor  er antal vindinger.

Felt-notation 
Ofte skrives Faradays induktionslov som en relation mellem det elektriske felt  og magnetfeltet . Den elektromotoriske kraft er det elektrisk felt gange afstanden:

og det magnetiske flux er det magnetiske felt integreret over arealet:

Loven bliver da:

Dette kan igen omskrives ved hjælp af Stokes' sætning på venstresiden og Leibniz' integralregel på højresiden:

Hvis dette skal gælde for et hvilket som helst areal, opnås:

Det er ofte denne sidste form man møder, når de 4 Maxwells ligninger ses omtalt.

Kildehenvisninger

Eksterne henvisninger 
 Induction: An Introduction  fra Crash Course
 16. mar 2009, ing.dk: Ny opdagelse: Faradays induktionslov skal skrives om 
 19. mar 2009, ing.dk: Nanofysiker: Ingeniører må revidere deres brug af Faradays lov Citat: "...Det nye er, at elektroner også kan skubbes direkte af magnetiske kræfter, fordi elektroner også er små magneter med en nordpol og en sydpol. De kan altså bevæges helt uden at skubbe med et elektrisk felt..."

Elektrodynamik

de:Elektromagnetische Induktion#Induktionsgesetz in Integralform
Østtyrol

Østtyrol er en eksklave i Østrig og en del af delstaten Tyrol. Efter at Sydtyrol () kom under italiensk herredømme efter 1. verdenskrig i 1919 blev Østtyrol en eksklave uden fælles grænse til den resterende del af det østrigske Tyrol.

Østtyrol har i Østrig grænse til delstaterne Kärnten og Salzburg samt til de italienske provinser Bolzano-Bozen og Belluno.

Østtyrol har arealmæssigt sammenfald med distriktet Lienz, hvor byen Lienz er hovedby.
Italien i Eurovision Song Contest

Italien har deltaget i Eurovision Song Contest siden starten i 1956, bortset fra 1981, 1982, 1986 samt 1994-1996 og 1998-2010, og har vundet konkurrencen tre gange, i 1964 med "Non ho l'età", sunget af Gigliola Cinquetti, samt i 1990 med "Insieme: 1992", sunget af Toto Cutugno, og i 2021 med "Zitti E Bouni", af bandet Måneskin. Landet har desuden været vært for arrangementet to gange, i 1965 i Napoli, samt i 1991 i Rom.

Siden deres tilbagekomst i 2011 har Italien været direkte kvalificeret til finalen hvert år, i lighed med de såkaldte Big Four-lande Frankrig, Spanien, Storbritannien, og Tyskland. Ved denne lejlighed blev Big Four til Big Five.

Repræsentanter 
Nøgle

Pointstatistik

12 point til og fra

Alle point givet til og fra (1956-2023)

Vært

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Fortezza

Fortezza (italiensk) eller Franzensfeste (tysk) en by samt en kommune i Sydtyrol (it.: Trentino-Alto Adige) nord for Bressanone. Endvidere er det navnet på byens fæstning. Franzensfeste ligger ved floden Isarco (ty.: Eisack) ved indgangen til Pustertal. Kommunen regnes dog som den sydligste i Wipptal og dalen nedenfor Franzensfeste omtales derfor som Eisacktal og ikke som Wipptal.

Fæstningen, der er opkaldt efter Franz I., blev påbegyndt i 1833, men blev aldrig bygget færdig. Den var ment til at bevogte det strategisk vigtige krydsningspunkt mellem nord-syd-forbindelsen mellem Innsbruck og Bolzano via Brennerpasset samt østforbindelsen via Pustertal og Østtyrol til Kärnten, Steiermark og Wien.

Kommunen har omkring 1.000 indbyggere, hvoraf 58 % taler tysk og 41 % taler italiensk.

Eksterne henvisninger 

Kommuner i Trentino-Alto Adige
Bygninger, konstruktioner og anlæg i Italien
Byer i Trentino-Alto Adige
Sydtyrol
Untersteiermark

Untersteiermark (slovensk: Spodnja Štajerska) er en historisk region i det før 1918 eksisterende østrigske kronland Steiermark. Arealet ligger i dag i hhv. Østrig og Slovenien. Større byer i regionen er Maribor, Celje, Ptuj og Velenje.

Historie 
Steiermark kom under østrigsk overherredømme i 1456 som et hertugdømme. Befolkningen udgjorde i 1910 68 % tysktalende og 32 % slovensktalende. Efter 1. verdenskrig blev den nedre tredjedel af regionen lagt under Kongeriget af Serbere, Kroater og Slovenere i 1918. Den resterende del af regionen udgør i dag den østrigske delstat Steiermark.

Hovedandelen af den østrigske delstats befolkning var efter 1918 ligesom i dag tysksproget. Den slovensksprogede befolkningsgruppe i det østrigske Steiermark er ca. 4.250 indbyggere. Den efter 1918 jugoslaviske del Untersteiermark beboedes hovedsagelig af slovenere med undtagelse af den største by Maribor, som havde en tysktalende majoritet. I 1941 blev Untersteiermark indlemmet i Nazityskland men blev generobret af Jugoslavien i 1945.

Siden 1991 indgår regionen i Slovenien uden dog at være en administrativt officielt defineret region.

Jugoslaviens historie
Sloveniens historie
Østrigs historie
Steiermark